La novena edició del Festival del Còmic de la Comunitat Valenciana Splash finalitza amb un bon balanç
21 de novembre 2022

![](/media/dzxgcoil/c_inauguracio.jpg?width=850&height=566.9886363636364)

La novena edició del Festival del Còmic de la Comunitat Valenciana Splash, que ha tingut lloc este cap de setmana en el Casal Jove del Port de Sagunt, ha finalitzat després de tres dies en què s'ha acollit a nombroses editorials nacionals i valencianes, i més d'una quarantena d'autors i autores, així com cinema, música en directe, xarrades, la gala de premis, exposicions i tallers per a xiquets i xiquetes. L'activitat l'ha organitzada la regidoria de Joventut i Infància de l'Ajuntament de Sagunt juntament amb la Conselleria d'Educació, Cultura i Esport i en la seua inauguració va comptar amb la presència de l'alcalde de Sagunt, Darío Moreno, el regidor delegat de Joventut i Infància, Guillermo Sampedro, i altres membres de l'Equip de Govern.

Respecte a les exposicions, va haver-hi una dedicada a una de les novel·les gràfiques de l'any, _Diez mil elefantes_ amb originals de Nzé Nsono Ebalé i l'autor valencià Pere Ortín. L'exposició d'humor va ser a càrrec del Premi Humor Gràfic d'enguany, l'autor Riki Blanco, amb reproduccions de qualitat en format gran. Finalment, es va homenatjar dos autors: Leopoldo Sánchez, amb una selecció de treballs triats pel seu fill i Jordi Coll, i l'exposició col·lectiva de Miguel Gallardo, la divertida _Profesor X-Gallardo_.

A més, l’Splash també ha comptat amb 16 xarrades emmarcades en el cicle _Charlas Splash_, que s'han desenvolupat al llarg dels tres dies i han comptat amb la presència dels autors i autores de còmic més rellevants del sector. Així mateix, el festival també ha acollit enguany amb l'espai _Splash Kids/ Jove Splash_ per a les i els més xicotets, on es van desenvolupar diferents activitats sobre el còmic, taller de xapes il·lustrades, taller de grafiti, jocs de taula, castells inflables i una zona de videojocs.

D'altra banda, la gala de lliurament dels Premis Splash 2022 va tindre lloc el dissabte. El premi al millor àlbum nacional 2021 va ser per a _Warburg & Beach_ de Jorge Carrión i Javier Olivares, i el premi al millor àlbum internacional 2021 per _Los grandes espacios_ de Catherine Meurisse. El premi ‘Entendre el present 2021’ va ser per a _Todo bajo el Sol_ d'Ana Penyas i el Premi ‘Una vida de vinyetes’ per a Jan. Així mateix, el premi ‘Sento Llobell’ talent Jove va ser per a Laura Rubio i el premi ‘Mass media’ per a Paco Hernández. Finalment, el premi ‘Divulgació Còmic’ per a Óscar Gual, el premi ‘Humor Gràfic’ a Riki Blanco i el premi ‘Millor guió’ _El Mecanismo_ de Gabi Beltrán.

![](/media/2nvhn1vx/c_premis.jpg?width=850&height=566.9886363636364)

El regidor de Joventut i Infància, Guillermo Sampedro, ha indicat que «**estem molt contents amb esta novena edició de l’Splash i molt satisfets amb la rebuda que ha tingut la ciutat amb el públic, els artistes, que la veritat que cada any venen molt contents, i sobretot amb la festa de la novel·la gràfica, el còmic i la il·lustració**». És per això que ha destacat que els resultats obtinguts «**ens fan venir ganes de continuar treballant perquè Sagunt continue sent eixa seu per al festival del còmic de la Comunitat Valenciana, i sobretot continuar treballant a convertir la nostra ciutat en eixa aposta cultural que té, i sobretot en el foment del còmic**».

Per la seua banda, l'alcalde Sagunt, Darío Moreno, ha destacat que esta novena edició «**ha sigut un gran èxit**» i ha indicat que «**venen ací referents nacionals, però també donem visibilitat a nous talents, des de la perspectiva també d'artistes femenines, que en este món encara troben dificultats, per tindre el mateix lloc que els homes i des de la perspectiva del talent valencià i del talent local, al qual és importantíssim que donem suport**». A més, ha explicat que «**moltes persones s'han acostat per a gaudir i divertir-se, perquè la cultura és una gran festa, així com descobrir també este món, que moltes vegades es lliga a l'humor, però que realment és perfecte per a parlar de la nostra història, novel·les i terror, àmbits en els quals tenen cabuda des de la novel·la gràfica fins a les tires còmiques. Jo crec que és un món a descobrir, en el qual cada vegada avancem més i esta novena edició ha sigut tot un èxit i continuarem treballant en esta mateixa línia, que ens ajuda a créixer com a ciutat i com a referent cultural**».

A més, l’Splash va comptar amb les actuacions musicals de _On és la festa?_ el divendres i amb _Prímital Prime_ el dissabte. Respecte al cinema, el divendres va ser el torn del documental _Carceller. El hombre que murió dos veces_ i el dissabte del cinema d'animació d'adults _Flee_ i el matinal d'animació juvenil _Steamboy_.

Les editorials, llibreries i fanzines que han exposat el seu material durant el festival han sigut: La Cúpula, Astiberri, Norma, Grafito, Cascaborra, G.P, Unrated, A.C,  Malavida,  Desfiladero,  Aleta,  Ponent Mon, Greyhskull, Garbuix, Tokyo Shop, Fandogamia, Libros Fugitivos, Cósmica, Letrablanka, Llibrería Bartleby, Penguin Random House, Somnis de Paper, Andana Gràfica, Comics de colección, Anillo de Sirio, Autsaider, Rey Mono, Llibrería Bangarang, HarperCollins Ibérica y Underbrain Cómics.

Els autors i autores que han participat en l’Splash 2022 són: Hermann, Jan, Laura Rubio,  Riki Blanco, Javier Olivares, Nadar,  Jorge Carrión, Pere Ortín, Mei, El Flores,  Núria Tamarit, Manuel Granell, Jordi Peidró, Pepe Gálvez, Carla Berrocal, Pedro Cifuentes, Sebas Martín, Ilu Ros, Javier Marquina, Olga Carmona, Juanarete Juan, Montse Mazorriaga, Roberto Morote, Luis Orús, Cristina Durán, Miguel Ángel Giner, Sento Llobell, Paco Hérnandez, Gema Overcarlos Xcar, Daniel Tomás, Pepa Pardo, Vicente Damián, José Fonollosa, Mr. Ed, Laura Pérez, Arnau López, Paco Zarco i Jordi Bayarri. Com _artist alley_ assistiràn: Chris Stygryt, Sergio Bleda, Don José Tomás, Edicions Anónimes, Suede Kento i Tamara García.

![](/media/5echabc0/c_splash.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-novena-edicio-del-festival-del-comic-de-la-comunitat-valenciana-splash-finalitza-amb-un-bon-balanc/ "Facebook")
*   [](http://twitter.com/share?url=https://aytosagunto.es/va/actualitat/la-novena-edicio-del-festival-del-comic-de-la-comunitat-valenciana-splash-finalitza-amb-un-bon-balanc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-novena-edicio-del-festival-del-comic-de-la-comunitat-valenciana-splash-finalitza-amb-un-bon-balanc/ "Linked In")
*   [](mailto:?body=https://aytosagunto.es/va/actualitat/la-novena-edicio-del-festival-del-comic-de-la-comunitat-valenciana-splash-finalitza-amb-un-bon-balanc/)